ai4bharat/Pralekha huggingface dataset:
PIB Headquarters
സി. എ. റ്റി യ്ക്ക് ക്രിസ്മസ് അവധി
ക്രിസ്മസ് അവധി പ്രമാണിച്ച് സെന്ട്രല് അഡ്മിനിസ്ട്രേറ്റീവ് ട്രിബ്യൂണലിന്റെ എറണാകുളം ബെഞ്ച് 2018 ഡിസംബര് 24 മുതല് ഡിസംബര് 28 വരെ പ്രവര്ത്തിക്കുന്നതല്ല. എന്നാല് അടിയന്തര പ്രാധാന്യമുള്ള കാര്യങ്ങള് കേള്ക്കാനായി വെക്കേഷന് ബഞ്ച് 2018 ഡിസംബര് 24 ന് രാവിലെ 11 മണിക്ക് സിറ്റിങ് നടത്തും. ട്രിബ്യൂണലിന്റെ രജിസ്ട്രി പതിവുപോലെ ക്രിസ്മസ് അവധി കാലയളവിലും പ്രവര്ത്തിക്കുകയും അടിയന്തിര പ്രാധാന്യമുള്ള അപേക്ഷകള് മാത്രം രാവിലെ 10.30 മുതല് ഉച്ചയ്ക്ക് ഒരു മണി വരെ സ്വീകരിക്കുന്നതുമാണ് സംഘടിപ്പിച്ചിട്ടുണ്ട്.
IE/BSN 
(Visitor Counter : 13
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 212.17 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.02 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 65,732
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,439 പേര്ക്ക്
രോഗമുക്തി നിരക്ക് നിലവില് 98.66%
പ്രതിവാര രോഗസ്ഥിരീകരണ നിരക്ക് 2.64%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 212.17 കോടി  പിന്നിട്ടു. 2,82,08,570 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 4.02 കോടിയിലധികം 4,02,97,401കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,14,035
രണ്ടാം ഡോസ് 1,01,06,182
കരുതല് ഡോസ് 67,44,740
മുന്നണിപ്പോരാളികള്
ഒന്നാം ഡോസ് 1,84,34,498
രണ്ടാം ഡോസ് 1,76,97,994
കരുതല് ഡോസ് 1,31,25,487
12-14 പ്രായപരിധിയിലുള്ളവര്
ഒന്നാം ഡോസ് 4,02,97,401
രണ്ടാം ഡോസ് 3,01,51,543
15-18 പ്രായപരിധിയിലുള്ളവര്
ഒന്നാം ഡോസ് 6,16,68,065
രണ്ടാം ഡോസ് 5,23,02,924
18-44 പ്രായപരിധിയിലുള്ളവര്
ഒന്നാം ഡോസ് 56,05,63,284
രണ്ടാം ഡോസ് 51,29,90,425
കരുതല് ഡോസ് 6,15,11,694
45-59 പ്രായപരിധിയിലുള്ളവര്
ഒന്നാം ഡോസ് 20,38,99,602
രണ്ടാം ഡോസ് 19,62,93,873
കരുതല് ഡോസ് 3,46,09,097
60നുമേല് പ്രായമുള്ളവര്
ഒന്നാം ഡോസ് 12,75,77,402
രണ്ടാം ഡോസ് 12,26,94,934
കരുതല് ഡോസ് 4,06,58,782
കരുതല് ഡോസ് 15,66,49,800
ആകെ 2,12,17,41,962
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 65,732 ; ഇത് രാജ്യത്തെ മൊത്തം സജീവ കേസുകളുടെ 0.15% ആണ്.
ദേശീയ രോഗമുക്തി നിരക്ക് 98.66 % ആണ്. കഴിഞ്ഞ 24 മണിക്കൂറിനുള്ളില് 22,031 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,25,024 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 5,439 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,20,418 പരിശോധനകള് നടത്തി. ആകെ 88.55 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.64 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.70 ശതമാനമാണ്.
(ND
ശാസ്ത്ര സാങ്കേതിക മന്ത്രാലയം
ഗ്ലോബൽ ബയോ ഇന്ത്യ 2021
ന്യൂഡൽഹി , മാർച്ച് 02, 2021
ജൈവസാങ്കേതികവിദ്യ മേഖലയിലെ ഏറ്റവും വലിയ സമ്മേളനമായ 'ഗ്ലോബൽ ബയോ ഇന്ത്യ 2021' കേന്ദ്ര ശാസ്ത്ര സാങ്കേതിക വകുപ്പ് മന്ത്രി ഡോ. ഹർഷവർദ്ധൻ 2021 മാർച്ച് ഒന്നിന് ഉദ്ഘാടനം ചെയ്തു. ഉദ്ഘാടന ചടങ്ങിൽ കേന്ദ്ര ധനകാര്യ മന്ത്രി ശ്രീമതി നിർമ്മലാ സീതാരാമൻ വിശിഷ്ടാതിഥിയായിരുന്നു.
ജൈവ സാങ്കേതിക വിദ്യയുടെ വിവിധ മേഖലകൾ ഉൾപ്പെടുന്ന നിരവധി സെഷനുകൾ മുപ്പത് ദിവസം നീളുന്ന പരിപാടിയുടെ ഭാഗമായി ഉണ്ടാകും .
മേക്ക് ഇൻ ഇന്ത്യ എന്ന പരിപാടി , രാജ്യത്തിന് പുനരുജ്ജീവനവും സ്വയംപര്യാപ്തതയും സാധ്യമാക്കുന്ന ആത്മ നിർഭർ ഭാരത് അഭിയാൻ ആയി പരിവർത്തനം ചെയ്യപ്പെട്ടത് എങ്ങനെയെന്ന് ഗ്ലോബൽ ബയോ ഇന്ത്യയുടെ ആദ്യ സെഷനിൽ ചർച്ചയായി.
കോവിഡ് 19 മഹാമാരി ഉയർത്തിയ വെല്ലുവിളികളെ, ഇന്ത്യ എങ്ങനെ അവസരങ്ങളാക്കി മാറ്റി എന്നത് ഉദാഹരണങ്ങൾ സഹിതം സെഷനിൽ വിശദമാക്കി. വാക്സിൻ, പി പി ഇ കിറ്റ് ,വെന്റിലേറ്റർ തെർമൽ സ്കാനർ,മാസ്ക് തുടങ്ങിയ ആവശ്യങ്ങൾക്ക് സ്വയംപര്യാപ്തത കൈവരിക്കുന്നതിനുള്ള ആഭ്യന്തര നൂതനാശയ സാഹചര്യം കോവിഡ് 19 കാലയളവിൽ ഉരുത്തിരിഞ്ഞത് സെഷനിൽ ചർച്ച ചെയ്തു. നെതർലാൻഡ്, സ്വിറ്റ്സർലാൻഡ് എന്നിവിടങ്ങളിലെ അംബാസഡർമാരുടെ പങ്കാളിത്തത്തിലൂടെ പരിപാടിക്ക് ഒരു ആഗോള കാഴ്ചപ്പാടും കൈവന്നിട്ടുണ്ട്.
ഗ്ലോബൽ ബയോ ഇന്ത്യ 2021ലെ ആദ്യദിവസത്തെ മറ്റൊരു സെഷനിൽ, കോവിഡ് 19 ന് എതിരായ ഇന്ത്യയുടെ പോരാട്ടം എന്ന വിഷയം ചർച്ച ചെയ്തു. കോവിഡ് വാക്സിൻ വികസനത്തിൽ ഇന്ത്യയുടെ സംഭാവന ഇതിൽ ഉയർത്തിക്കാട്ടി. സംയോജിത പരിശ്രമങ്ങളുടെ ഫലമായി റെക്കോർഡ് സമയത്തിനുള്ളിൽ തദ്ദേശീയമായി കോ വാക്സിൻ വികസിപ്പിക്കാൻ ആയതും, ജൈവ ഉൽപാദന സംവിധാനങ്ങളുടെ ശക്തമായ പിന്തുണയോടെ കോവിഷീൽഡ് വികസിപ്പിക്കാൻ കഴിഞ്ഞതും സെഷനിൽ ചൂണ്ടിക്കാട്ടി .
കോവിഡ് 19 കേസുകൾ, പ്രത്യേകിച്ചും യൂറോപ്പിലും അമേരിക്കയിലും ഉയർന്നു വരുന്ന സാഹചര്യത്തിൽ ഇന്ന് നാം അതിപ്രധാനമായ ഒരു സാഹചര്യത്തിലൂടെ ആണ് കടന്നുപോകുന്നതെന്ന് ലോകാരോഗ്യസംഘടനയിലെ മുഖ്യ ശാസ്ത്രജ്ഞൻ ഡോ. സൗമ്യ സ്വാമിനാഥൻ ചൂണ്ടിക്കാട്ടി. വൈറസിന്റെ വ്യത്യസ്ത വകഭേദങ്ങളുടെ കാര്യത്തിൽ ഉൾപ്പെടെ നിരവധി അനിശ്ചിതത്വം ഇപ്പോൾ നിലനിൽക്കുന്നുണ്ട്. വാക്സിൻ വികസനത്തിന്റെ കാര്യത്തിൽ ആഗോള തലത്തിൽ ഉൽപാദനത്തിലും നൂതനാശയത്തിലും ഇന്ത്യയുടെ ശേഷി തെളിയിക്കപ്പെട്ട് കഴിഞ്ഞതായും അവർ പറഞ്ഞു
IE/SKY
(Visitor Counter : 159
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഹാന്ഡ് സാനിറ്റൈസറിന്റെ ഉത്പാദനം വര്ദ്ധിപ്പിക്കാന് ഗവണ്മെന്റ് ഡിസ്റ്റിലറികളോടും പഞ്ചസാര മില്ലുകളോടും ആവശ്യപ്പെട്ടു
100 ഡിസ്റ്റിലറികള്ക്കും 500ലധികം നിര്മ്മാതാക്കള്ക്കും ഹാന്ഡ് സാനിറ്റൈസറുണ്ടാക്കാന് അനുമതി
കൊറോണ വൈറസ് ബാധയെ നേരിടുന്നതിന് ഹാന്ഡ് സാനിറ്റൈസറുകളുടെ ആവശ്യകത ഉയര്ന്ന സാഹചര്യത്തില് അവയുടെ ഉത്പാദനം വര്ദ്ധിപ്പിക്കാനുള്ള നടപടികള് കേന്ദ്ര ഗവണ്മെന്റ് സ്വീകരിച്ചു. ഹാന്ഡ് സാനിറ്റൈസര് ഉത്പാദകര്ക്ക് എഥനോളും എക്സ്ട്രാ ന്യൂട്രല് ആല്ക്കഹോളും ലഭിക്കുന്നതിനുള്ള തടസ്സങ്ങള് നീക്കാനും ഹാന്ഡ് സാനിറ്റൈസര് നിര്മ്മിക്കാനാഗ്രഹിക്കുന്ന ഡിസ്റ്റിലറികള് ഉള്പ്പെടെയുള്ള അപേക്ഷാര്ത്ഥികള്ക്ക് അതിനുള്ള അനുമതിയും ലൈസന്സും നല്കുന്നതിനും എക്സൈസ് കമ്മീഷണര്മാര്, കേയ്ന് കമ്മീഷണര്മാര്, ഡ്രഗ് കണ്ട്രോളര്മാര്, ജില്ലാ കളക്ടര്മാര് ഉള്പ്പെടെയുള്ളവര്ക്ക് കേന്ദ്ര ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം നിര്ദ്ദേശം നല്കി.
(ഹാന്ഡ് സാനിറ്റൈസറുകള് വന് തോതില് നിര്മ്മിക്കാന് കഴിയുന്ന ഡിസ്റ്റിലറികളെയും പഞ്ചസാര മില്ലുകളെയും അതിനായി പ്രോത്സാഹിപ്പിക്കുന്നുണ്ട്. ഉത്പാദനം വര്ദ്ധിപ്പിക്കാന് മൂന്ന് ഷിഫ്റ്റുകളിലായി ജോലി ചെയ്യാനും ഈ നിര്മ്മാതാക്കള്ക്ക് നിര്ദ്ദേശം നല്കിയിട്ടുണ്ട്. ഏതാണ്ട് 45 ഡിസ്റ്റിലറികള്ക്കും 564 മറ്റ് നിര്മ്മാതാക്കള്ക്കുമാണ് ഹാന്ഡ് സാനിറ്റൈസര് ഉത്പാദിപ്പിക്കാന് അനുമതി നല്കിയത്. അടുത്ത ഒന്ന് രണ്ട് ദിവസങ്ങള്ക്കുള്ളില് 55ലധികം ഡിസ്റ്റിലറികള്ക്ക് കൂടി അനുവാദം നല്കും. പല നിര്മ്മാതാക്കളും ഉത്പാദനം ആരംഭിച്ചിട്ടുണ്ട്. ചിലര് ഒരാഴ്ചയ്ക്കുള്ളില് ഉത്പാദനം തുടങ്ങും. ആശുപത്രികള്ക്കും മറ്റ് ഉപഭോക്താക്കള്ക്കും ആവശ്യത്തിന് ഹാന്ഡ് സാനിറ്റൈസര് ലഭിക്കുന്നുണ്ടെന്ന് ഉറപ്പാക്കാന് ഇതിലൂടെ സാധിക്കും.
ആശുപത്രികള്ക്കും പൊതുജനങ്ങള്ക്കും മിതമായ വിലയില് ഹാന്ഡ് സാനിറ്റൈസര് ലഭിക്കുന്നുണ്ടെന്ന് ഉറപ്പാക്കുന്നതിന് അവയുടെ പരമാവധി ചില്ലറ വിലയ്ക്കും  ഗവണ്മെന്റ് പരിധി നിശ്ചയിച്ചിട്ടുണ്ട്. ഇത് പ്രകാരം 200 മില്ലിലീറ്ററിന്റെ ഹാന്ഡ് സാനിറ്റൈസര് ബോട്ടില് ഒന്നിന് എംആര്പി 100 രൂപയില് കൂടാന് പാടില്ല. മറ്റ് സാനിറ്റൈസര് ബോട്ടിലുകളുടെയും വില ഇതിന് അനുപാതമായി നിശ്ചയിച്ചിട്ടുണ്ട്.
RRTN/IE/BSN
മന്ത്രിസഭ
അസിസ്റ്റീവ് സാങ്കേതികവിദ്യയുമായി ബന്ധപ്പെട്ട സഹകരണ കരാറിൽ ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
അംഗവൈകല്യമുള്ളവർ , വൃദ്ധജനങ്ങൾ , സാംക്രമികേതര രോഗങ്ങളുള്ള ആളുകൾ എന്നിവരെ ഉൾപ്പെടുത്തലും പങ്കാളിത്തവും പ്രാപ്തമാക്കുകയും പ്രോത്സാഹിപ്പിക്കുകയും ചെയ്യുന്ന സാങ്കേതിക വിദ്യയയായ അസിസ്റ്റീവ് ടെക്നോളജിയുമായി ബന്ധപ്പെട്ട പദ്ധതികളിൽ സഹകരിക്കുന്നതിന് ആരോഗ്യ ഗവേഷണ വകുപ്പും  ലോകാരോഗ്യ സംഘടനയും  തമ്മിൽ ഒപ്പിട്ട കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി. ഈ സാങ്കേതിക വിയയുമായി ബന്ധപ്പെട്ട ഗവേഷണം, നവീകരണം, ശേഷി വർദ്ധിപ്പിക്കൽ.എന്നിവയിലാണ് സഹകരണം.
ആരോഗ്യ ഗവേഷണ വകുപ്പ് 10.10.2022 നും , ലോകാരോഗ്യ സംഘടന 18.10.2022 നുമാണ് കരാറിൽ ഒപ്പിട്ടത്.
സഹായ സാങ്കേതികവിദ്യയിലേക്കുള്ള പ്രവേശനത്തിലേക്ക് ആഗോള ശ്രദ്ധ ആകർഷിക്കുന്നതിനും ഗവേഷണവും നവീകരണവും പ്രോത്സാഹിപ്പിക്കുന്നതിനും ഉചിതമായ പരിശീലന പരിപാടികൾ വികസിപ്പിക്കുന്നതിനും പ്രചരിപ്പിക്കുന്നതിനും ഈ സഹകരണം ലക്ഷ്യമിടുന്നു.
-ND-
(
ന്യൂനപക്ഷകാര്യ മന്ത്രാലയം
നൈ റോഷ്നി പദ്ധതിക്ക് കീഴിൽ ഇന്ത്യയൊട്ടാകെ ഏകദേശം 40,000 സ്ത്രീകൾ പരിശീലനം നേടി
ന്യൂ ഡൽഹി: ഡിസംബർ 22, 2022
(കഴിഞ്ഞ മൂന്ന് വർഷത്തിനിടെ, അതായത് 2019-20 മുതൽ 2021-22 വരെ, രാജ്യത്തുടനീളം 40,000 ത്തോളം സ്ത്രീകൾ നൈ റോഷ്നി പദ്ധതിക്ക് കീഴിൽ പരിശീലനം നേടിയിട്ടുണ്ടെന്ന് ന്യൂനപക്ഷകാര്യ മന്ത്രി ശ്രീമതി സ്മൃതി സുബിൻ ഇറാനി ഇന്ന് ലോക് സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ അറിയിച്ചു.
മുസ്ലീം, സിഖ്, ക്രിസ്ത്യൻ, ബുദ്ധ, സൊരാസ്ട്രിയൻ , ജൈനർ എന്നിങ്ങനെ 1992ലെ ദേശീയ ന്യൂനപക്ഷ കമ്മീഷൻ നിയമത്തിന്റെ സെക്ഷൻ 2 പ്രകാരം വിജ്ഞാപനം ചെയ്തിട്ടുള്ള എല്ലാ ന്യൂനപക്ഷങ്ങളിൽപ്പെട്ട സ്ത്രീകളെയാണ് മന്ത്രാലയം അംഗീകരിച്ച ഏജൻസികൾ തിരഞ്ഞെടുക്കുന്നത്.
എല്ലാ സ്രോതസ്സുകളിൽ നിന്നും 2.50 ലക്ഷം രൂപയിൽ കവിയാത്ത വാർഷിക വരുമാനമുള്ള ഗുണഭോക്താക്കൾക്ക് പദ്ധതിക്ക് കീഴിലുള്ള പരിശീലനത്തിനായി തിരഞ്ഞെടുക്കുമ്പോൾ മുൻഗണന നൽകുന്നു. വനിതാ ട്രെയിനികളെ തിരിച്ചറിയുന്നതിനും തിരഞ്ഞെടുക്കുന്നതിനും ഗ്രാമപഞ്ചായത്ത് / മുനിസിപ്പൽ ബോഡി മേധാവികളുടെയും പ്രാദേശിക അധികാരികളുടെയും സഹായവും ഏജൻസികൾ സ്വീകരിക്കുന്നു.
തിരഞ്ഞെടുത്ത ഏജൻസികൾ പരിശീലനം നടക്കുന്ന പ്രദേശം/ഗ്രാമം എന്നിവയിൽ അവരുടെ സംഘടനാ സജ്ജീകരണത്തിലൂടെ നേരിട്ട് പദ്ധതികൾ നടപ്പിലാക്കേണ്ടതുണ്ട്.
പ്രസ്തുത പദ്ധതിക്ക് കീഴിലുള്ള സ്ഥാപനം/ഏജൻസി തിരഞ്ഞെടുക്കുന്നതിനുള്ള യോഗ്യതാ മാനദണ്ഡങ്ങൾ <http://nairoshni-moma.gov.in.>-ൽ ലഭ്യമാണ്.
2022-23 സാമ്പത്തിക വര്ഷം മുതൽ പിഎം വികാസ് പദ്ധതിയുടെ ഒരു ഘടകമായി നയ് റോഷ്നി പദ്ധതി ഇപ്പോൾ ലയിപ്പിച്ചിരിക്കുന്നു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 158.04 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 80 ലക്ഷത്തിനടുത്ത് ഡോസ് വാക്സിനുകള്
രോഗമുക്തി നിരക്ക് നിലവില് 94.09%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,38,018 പേര്ക്ക്
8,891 ഒമിക്രോൺ കേസുകൾ ഇതുവരെ കണ്ടെത്തി ; ഇന്നലെയെ അപേക്ഷിച്ച് 8.31 ശതമാനം വർധന
രാജ്യത്ത് ചികിത്സയിലുള്ളവരുടെ എണ്ണം നിലവില് 17,36,628
പ്രതിവാര രോഗസ്ഥിരീകരണ നിരക്ക് 
കഴിഞ്ഞ 24 മണിക്കൂറിനിടെ നല്കിയ 80 ലക്ഷത്തിനടുത്ത്  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 158.04 കോടി  പിന്നിട്ടു. 1,69,76,817 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,90,491
രണ്ടാം ഡോസ് 97,85,938
കരുതല് ഡോസ് 19,92,671
മുന്നണിപ്പോരാളികള്
ഒന്നാം ഡോസ് 1,83,89,252
രണ്ടാം ഡോസ് 1,70,67,978
കരുതല് ഡോസ് 16,85,446
15-18 പ്രായപരിധിയിലുള്ളവര്
ഒന്നാം ഡോസ് 3,59,30,929
18-44 പ്രായപരിധിയിലുള്ളവര്
ഒന്നാം ഡോസ് 52,70,37,267
രണ്ടാം ഡോസ് 37,23,42,067
45-59 പ്രായപരിധിയിലുള്ളവര്
ഒന്നാം ഡോസ് 19,78,94,832
രണ്ടാം ഡോസ് 16,19,28,196
60നുമേല് പ്രായമുള്ളവര്
ഒന്നാം ഡോസ് 12,32,93,789
രണ്ടാം ഡോസ് 10,12,96,621
കരുതല് ഡോസ് 14,06,293
കരുതല് ഡോസ് 50,84,410
ആകെ 1,58,04,41,770
കഴിഞ്ഞ 24 മണിക്കൂറിനുള്ളില് 1,57,421 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,53,94,882 ആയി.
ദേശീയ രോഗമുക്തി നിരക്ക് 94.09 % ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,38,018 പേര്ക്കാണ്.
നിലവില് 17,36,628 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 4.62 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 16,49,143 പരിശോധനകള് നടത്തി. ആകെ 70.54 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 14.92 ശതമാനമാണ്.പ്രതിദിന രോഗസ്ഥിരീകരണ നിരക്ക് 14.43 ശതമാനമാണ്.
(Visitor Counter : 84
ധനകാര്യ മന്ത്രാലയം
ബജറ്റില് സ്ത്രീ സുരക്ഷ, ശാക്തീകരണ ദൗത്യത്തിനായി 1330 കോടി
ന്യൂഡല്ഹി, 01 ഫെബ്രുവരി 2019
(സ്ത്രീകളുടെ സംരക്ഷണത്തിനും ശാക്തീകരണത്തിനും വേണ്ടി ഇടക്കാല ബജറ്റില് 1330 കോടി രൂപ വകയിരുത്തി. ദൗത്യത്തിന്റെ പുതുക്കിയ പദ്ധതികള്ക്കായി 174 കോടി രൂപയുടെ വര്ധനവാണ് 2018-19 കാലഘട്ടത്തിനു വകയിരുത്തുന്നത്.
സ്ത്രീകളുടെ ക്ഷേമപദ്ധതികളെ കുറിച്ചു പറയുമ്പോള് കഴിഞ്ഞ നാലു വര്ഷത്തിനിടയില് 'വനിതാ വികസന'ത്തില് നിന്ന് സ്ത്രീകളുടെ നേതൃത്വത്തിലുള്ള വികസനത്തിന് ഗവണ്മെന്റ് നല്കുന്ന പ്രാധാന്യം ഊന്നിപ്പറയുന്നു. പാര്ലമെന്റില് പാര്ലമെന്റില് 2019-2020 ന്റെ ഇടക്കാല ബജറ്റ് അവതരിപ്പിച്ചുകൊണ്ട് ധന, കമ്പനി, റെയില്വേ, കല്ക്കരി മന്ത്രി പിയൂഷ് ഗോയലാണ് ഇക്കാര്യം അറിയിച്ചത്.
ഉജ്ജ്വല യോജന പ്രകാരം 8 കോടി സൗജന്യ പാചക വാതക കണക്ഷനുകള് ലഭ്യമാക്കാന് സര്ക്കാര് നടപടി സ്വീകരിച്ചു. . 6 കോടി കണക്ഷനുകള് ഇതിനകം നല്കി. ശേഷിക്കുന്ന സൗജന്യ കണക്ഷനുകള് ഈ വര്ഷം തന്നെ ലഭ്യമാക്കും. 'ഈ ഗവണ്മെന്റിന്റെ വിവിധ പദ്ധതികളില് എടുത്തു പറയേണ്ട വിജയ കഥയാണ് ഉജ്ജ്വല യോജന. ഉത്തരവാദിത്തവും അനുകമ്പയുള്ള നേതൃത്വം ഏറ്റെടുത്ത ധീരവും പ്രായോഗികവുമായ കാഴ്ചപ്പാടാണ് ഇത് - ധനമന്ത്രി പറഞ്ഞു
പ്രധാന് മന്ത്രി മുദ്ര യോജനയുടെ 70 ശതമാനം ഗുണഭോക്താക്കളും വനിതകളാണ്. ഇതു പ്രകാരം അവര്ക്ക് താങ്ങാവുന്ന വ്യവസ്ഥകളില് ജാമ്യമില്ലാതെയാണ് വായ്പ ലഭിക്കുന്നതെന്ന് പീയുഷ് ഗോയല് കൂട്ടിച്ചേര്ത്തു.
പ്രധാനമന്ത്രി മാതൃ വന്ദന പദ്ധതി പ്രകാരം ഗര്ഭിണികള്ക്ക് 26 ആഴ്ച പ്രസവ അവധിയും, സ്ത്രീശാക്തീകരണത്തിന്റെ ഭാഗമായി സംരംഭങ്ങള് തുടങ്ങാന് സാമ്പത്തിക പിന്തുണയും അനുവദിക്കുന്നതായി മന്ത്രി തുടര്ന്നു.
AJ MRD - 86
പ്രധാനമന്ത്രിയുടെ ഓഫീസ്
രണ്ടാമത് ദേശീയ യൂത്ത് പാര്ലമെന്റ് ഉത്സവത്തിലെ ജേതാക്കളെയും അന്തിമപട്ടികയിലുള്പ്പെട്ടവരേയും പ്രധാനമന്ത്രി അഭിനന്ദിച്ചു
എല്ലാ യുവജേതാക്കളുടെ പ്രസംഗങ്ങളും പ്രധാനമന്ത്രി ട്വീറ്റ് ചെയ്തു
രണ്ടാമത് ദേശീയ യൂത്ത് പാര്ലമെന്റ് ഉത്സവത്തിലെ വിജയികളേയും അന്തിമപട്ടികയില്പ്പെട്ടവരേയും പ്രധാനമന്ത്രി ശ്രീ നരേന്ദ്രമോദി അഭിനന്ദിച്ചു. '' ഇന്നത്തെ നിങ്ങളുടെ സംഭാഷണങ്ങളും പ്രസംഗങ്ങളും വളരെ പ്രധാനമാണ്. നിങ്ങളുടെ പ്രസംഗം കേട്ടുകൊണ്ടിരുന്നപ്പോള് എന്റെ മനസില് ഒരു ചിന്ത കടന്നുവരികയും എന്റെ ട്വിറ്റർ ഹാന്റിലിലൂടെ നിങ്ങളുടെ അവതരണങ്ങള് ട്വീറ്റുചെയ്യാനും തീരുമാനിച്ചു, വിജയികളായ നിങ്ങളുടെ മാത്രമല്ല, റെക്കാര്ഡ് ചെയ്തവ ലഭിക്കുകയാണെങ്കില് ഇന്നലെ അന്തിമപട്ടികയില് ഉള്പ്പെട്ടവരുടെ എല്ലാം പ്രസംഗങ്ങള് ഞാന് ട്വീറ്റുചെയ്യും'' വിഡിയോ കോണ്ഫറന്സിംഗ് വഴി പരിപാടിയെ അഭിസംബോധന ചെയ്ത പ്രധാനമന്ത്രി പറഞ്ഞു.
ധനകാര്യ മന്ത്രാലയം
വ്യാപകമായ പരിഷ്കാരങ്ങളിലും സുശക്തമായ നയങ്ങളിലും ശ്രദ്ധ കേന്ദ്രീകരിച്ചത് പ്രതിസന്ധി ഘട്ടങ്ങളിൽ ഇന്ത്യയുടെ പ്രതിരോധ ക്ഷമതയെ സഹായിച്ചു
ഒന്നിലധികം പ്രതിസന്ധികൾക്കിടയിലും ഇന്ത്യ കാണിക്കുന്ന പ്രതിരോധ ക്ഷമതയെ അഭിനന്ദിച്ച കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ, വിപുലമായ പരിഷ്കാരങ്ങളിലും സുശക്തമായ നയങ്ങളിലും രാജ്യം ശ്രദ്ധ കേന്ദ്രീകരിച്ചതാണ് ഇതിന് കാരണം എന്ന് പറഞ്ഞു.
ഇന്ത്യയുടെ വർദ്ധിച്ചു വരുന്ന ആഗോള സ്വീകാര്യത.
2023-24 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കവേ, ഇന്ത്യയുടെ ആഗോള സ്വീകാര്യത ഉയരുന്നത് നിരവധി നേട്ടങ്ങൾ മൂലമാണെന്ന് ധനമന്ത്രി എടുത്തു പറഞ്ഞു . അവയിൽ ഉൾപ്പെടുന്നവ:
•മികച്ച ലോകോത്തര ഡിജിറ്റൽ പൊതു അടിസ്ഥാന സൗകര്യം ഉദാ., ആധാർ, കോ-വിൻ, യുപിഐ.
•സമാനതകളില്ലാത്ത അളവിലും വേഗതയിലും കോവിഡ് പ്രതിരോധ കുത്തിവെപ്പ് യജ്ഞം
•കാലാവസ്ഥയുമായി ബന്ധപ്പെട്ട ലക്ഷ്യങ്ങൾ കൈവരിക്കൽ, മിഷൻ ലൈഫ് തുടങ്ങിയ മേഖലകളിൽ മുൻകൂട്ടിയുള്ള പ്രവർത്തനം
• ദേശീയ ഹൈഡ്രജൻ മിഷൻ.
പ്രധാനമന്ത്രി ഗരീബ് കല്യാൺ അന്ന യോജന 
പ്രധാനമന്ത്രി ഗരീബ് കല്യാൺ അന്ന യോജന  പ്രകാരം അടുത്ത ഒരു വർഷത്തേക്ക് എല്ലാ അന്ത്യോദയ, മുൻഗണനാ കുടുംബങ്ങൾക്കും സൗജന്യ ഭക്ഷ്യധാന്യം വിതരണം ചെയ്യുന്ന പദ്ധതി 2023 ജനുവരി 1 മുതൽ നടപ്പാക്കി വരികയാണെന്ന് ശ്രീമതി സീതാരാമൻ പറഞ്ഞു. ഇതിനായി വരുന്ന ആകെ ചെലവായ ഏകദേശം 2 ലക്ഷം കോടി രൂപ കേന്ദ്ര ഗവണ്മെന്റ് വഹിക്കുമെന്ന് ധനമന്ത്രി പറഞ്ഞു.
SKY
രാജ്യരക്ഷാ മന്ത്രാലയം
ബ്രഹ്മോസ് സൂപ്പര്സോണിക് ക്രൂയിസ് മിസൈല് ഐ.എന്.എസ് ചെന്നൈയില് നിന്ന് വിജയകരമായി പരീക്ഷിച്ചു
ഇന്ത്യന് നാവികസേനയുടെ, തദ്ദേശീയമായി നിര്മ്മിച്ച ബ്രഹ്മോസ് സൂപ്പര്സോണിക് ക്രൂയിസ് മിസൈല് വിജയകരമായി പരീക്ഷിച്ചു. ഐ.എന്.എസ് ചെന്നൈയില് നിന്നാണ് പരീക്ഷണാര്ഥം മിസൈല് തൊടുത്തത്. അറബിക്കടലിലെ ലക്ഷ്യസ്ഥാനത്ത് മിസൈല് കൃത്യമായി പതിച്ചു.
സമുദ്രോപരിതലങ്ങളിലെ ദീര്ഘദൂരലക്ഷ്യസ്ഥാനങ്ങളെ കൃത്യമായി ഉന്നമിടാന് കഴിയുന്ന ബ്രഹ്മോസ് ഇന്ത്യന് പടക്കപ്പലുകളുടെ പ്രഹരശേഷി ഏറെ വര്ദ്ധിപ്പിക്കും. ഇന്ത്യയും റഷ്യയും സംയുക്തമായി രൂപകല്പ്പന ചെയ്യുകയും വികസിപ്പിക്കുകയും നിര്മ്മിക്കുകയും ചെയ്ത മിസൈലാണ് ബ്രഹ്മോസ്.
വിജയകരമായ വിക്ഷേപണത്തിന്റെ പശ്ചാത്തലത്തില് ഡിആര്ഡിഒ, ബ്രഹ്മോസ്, ഇന്ത്യന് നേവി ഉദ്യോഗസ്ഥരെ രക്ഷാമന്ത്രി ശ്രീ രാജ്നാഥ് സിങ് അഭിനന്ദിച്ചു.
ഈ നേട്ടത്തില് ഭാഗഭാക്കായ ഡിആര്ഡിഒ, ബ്രഹ്മോസ്, ഇന്ത്യന് നേവി എന്നിവിടങ്ങളിലെ ശാസ്ത്രജ്ഞരെയും ഉദ്യോഗസ്ഥരെയും ഡിഡിആര് ആന്ഡ് ഡി സെക്രട്ടറിയും ഡി.ആര്.ഡി.ഒ ചെയര്മാനുമായ ഡോ. ജി. സതീഷ് റെഡ്ഡി അഭിനന്ദിച്ചു. ഇന്ത്യന് സായുധ സേനയുടെ ശേഷി പതിന്മടങ്ങു വര്ധിപ്പിക്കാന് ബ്രഹ്മോസ് മിസൈലുകള് സഹായിക്കുമെന്നും അദ്ദേഹം പറഞ്ഞു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ഈജിപ്ത് പ്രസിഡന്റ് ബഹുമാനപ്പെട്ട അബ്ദുൾ ഫത്താ അല്-സിസിയും തമ്മില് ഫോണില് സംസാരിച്ചു
ടെലിഫോണിലൂടെ പ്രധാനമന്ത്രി ശ്രീ. നരേന്ദ്ര മോദി ഈജിപ്ത് പ്രസിഡന്റ് ബഹുമാനപ്പെട്ട അബ്ദുൾ ഫത്താ അല് സിസിക്കും ഈജിപ്ത് ജനതയ്ക്കും ഈദുല് ഫിത്തര് ആശംസകള് നേര്ന്നു.
(ആശംസകളോടു പ്രതികരിക്കവേ, ഈജിപ്തും ഇന്ത്യയും ലോകത്തിലെ ഏറ്റവും പഴക്കമേറിയ സംസ്കാരങ്ങളില് പെടുന്നവയാണെന്ന് ഈജിപ്ത് പ്രസിഡന്റ് ഓര്മിപ്പിച്ചു. ഉഭയകക്ഷി ബന്ധം വികസിക്കുന്നതില് സന്തോഷം പ്രകടിപ്പിക്കുകയും ചെയ്തു.
ഈജിപ്തിലുള്ള ഇന്ത്യക്കാരുടെ ക്ഷേമം കോവിഡ്- 19 പ്രതിസന്ധി നാളുകളില് ഉറപ്പാക്കുന്നതില് ഈജിപ്ഷ്യന് അധികൃതര് കാട്ടിയ ശ്രദ്ധയെ പ്രധാനമന്ത്രി പ്രശംസിച്ചു.
ഈ വര്ഷം ഈജിപ്ത് സന്ദര്ശിക്കാന് കൈക്കൊണ്ട തീരുമാനവും കോവിഡ്- 19 മഹാവ്യാധിയുടെ പശ്ചാത്തലത്തില് സന്ദര്ശനം ഉപേക്ഷിക്കേണ്ടിവന്നതും ഓര്മിപ്പിച്ച പ്രധാനമന്ത്രി, സാഹചര്യം അനുവദിക്കുന്നതിനനുസരിച്ച് പരമാവധി വേഗം പ്രസിഡന്റ് സിസിയുമായി കൂടിക്കാഴ്ച നടത്തുന്നതിനുള്ള ആഗ്രഹം അറിയിച്ചു.
PIB Headquarters
പൊതുസേവന കേന്ദ്രങ്ങള് ബാങ്കുകളുടെ ബിസിനസ്സ്കറസ്പോണ്ടന്റുമാരാകും
രാജ്യത്തെ ഗ്രാമീണമേഖലയില്വൈ-ഫൈ ശൃംഖലയുടെഅടിസ്ഥാന സൗകര്യം വര്ദ്ധിപ്പിക്കുന്നതിന്റെ ഭാഗമായിമൂന്ന്സുപ്രധാന സേവനങ്ങള് കേന്ദ്ര ഇലക്ട്രോണിക്സ്ഐ.റ്റി. മന്ത്രി ശ്രീ. രവിശങ്കര് പ്രസാദ്ഇന്ന്ഉദ്ഘാടനം ചെയ്തു. 5,000 ഗ്രാമങ്ങളിലെ ജനങ്ങള്ക്ക്വൈ-ഫൈ സൗകര്യത്തിലൂടെഇന്റര്നെറ്റ്കണക്ടിവിറ്റിലഭ്യമാക്കുന്ന വൈ-ഫൈചൗപ്പാല് പദ്ധതി, പൊതുസേവന കേന്ദ്രങ്ങളും , റെയില്വേയുടെ ഐ.ആര്.സി.റ്റി.സി. യും തമ്മില് ധാരണാപത്രം, 3 ലക്ഷം പേരെഡിജിറ്റല്സാക്ഷരരാക്കല്എന്നിവയാണ് ഈ പദ്ധതികള്.
വൈ-ഫൈ ചൗപാല് 2.5 ലക്ഷം ഗ്രാമപഞ്ചായത്തുകളെ ഒപ്റ്റിക്കല്ഫൈബര് കേബിള്വഴി ബന്ധിപ്പിക്കും. സി.എസ്.സി. കളും, ഐ.ആര്.സി.റ്റി.സി. യും തമ്മിലുണ്ടാക്കിയ ധാരണപ്രകാരം പൊതുസേവന കേന്ദ്രങ്ങള്ക്ക്ഐ.ആര്.സി.റ്റി.സി.ഏജന്റുമാരായി പ്രവര്ത്തിക്കാന് സാധിക്കും. ജനറല്ടിക്കറ്റുകളും സി.എസ്.സി. വഴി ബുക്ക്ചെയ്യാം. 3 ലക്ഷം പേരെഡിജിറ്റല് സാക്ഷരരാക്കാന് ഇന്റസ്ഇന്റ് ബാങ്ക്തങ്ങളുടെസാമൂഹിക പ്രതിബന്ധതാ നിധിവഴി പൊതുജനങ്ങളെസഹായിക്കും.
ന്യൂഡല്ഹിയില് നടന്ന ഗ്രാമീണമേഖലയില്വൈ-ഫൈപ്രോത്സാഹിപ്പിക്കുന്ന ഗ്രാമതലസംരംഭങ്ങളുടെയോഗത്തെ അഭിസംബോധന ചെയ്യവേരാജ്യത്തെ എല്ലാവൈ-ഫൈ ചൗപാല്കേന്ദ്രങ്ങളുംവിജ്ഞാന കേന്ദ്രങ്ങളായിമാറുമെന്ന്കേന്ദ്ര മന്ത്രി ശ്രീ. രവിശങ്കര്പ്രസാദ്പറഞ്ഞു. ഗ്രാമീണര്ക്ക്എല്ലാസേവനങ്ങളും സി.എസ്.സി. കള് വഴിലഭ്യമാകുമെന്നുംഅതിനാല് നഗരത്തില് പോകേണ്ടന്നുംഅദ്ദേഹം പറഞ്ഞു. ഈ മാസം 15 ന് പ്രധാനമന്ത്രി ശ്രീ. നരേന്ദ്ര മോദി സി.എസ്.സി. കളിലെ ഗ്രാമതലസംരംഭകരെഅഭിസംബോധന ചെയ്യുമെന്നും ശ്രീ. രവിശങ്കര് പ്രസാദ്അറിയിച്ചു. രാജ്യത്ത് നിലവിലുള്ള 2.90 ലക്ഷംസി.എസ്.സി.കള്ക്ക് ബാങ്കുകളുടെ ബിസിനസ്സ്കറസ്പോണ്ടന്റുമാരായി പ്രവര്ത്തിക്കാന് കഴിയുമെന്ന്യോഗത്തെ അഭിസംബോധന ചെയ്തകേന്ദ്ര ധനകാര്യ, റെയില്വേ, കല്ക്കരി മന്ത്രി ശ്രീ. പീയൂഷ്ഗോയല് പറഞ്ഞു. ഡിജിറ്റല്സാങ്കേതികവിദ്യയുടെവ്യാപനം നമ്മുടെ മൊത്തംആഭ്യന്തരഉല്പ്പാദനത്തില് 5 ശതമാനത്തിന്റെവളര്ച്ചയുണ്ടാക്കുമെന്ന്അദ്ദേഹംചൂണ്ടിക്കാട്ടി.
(ND MRD – 477
മന്ത്രിസഭ
ഔഷധ ഉല്പ്പന്നങ്ങള്, ഔഷധ വസ്തുക്കള്, ജൈവ ഉല്പ്പന്നങ്ങള്, സൗന്ദര്യവര്ദ്ധന നിയന്ത്രണ പ്രവര്ത്തനം എന്നീ മേഖലകളിലെ സഹകരണത്തിന് ഇന്ത്യയും ഇന്തോനേഷ്യയും തമ്മില് ഏര്പ്പെട്ട ധാരണാപത്രത്തിന് മന്ത്രിസഭയുടെ അംഗീകാരം
നും ഇന്തോനേഷ്യയിലെ നാഷണല് ഏജന്സി ഫോര് ഡ്രഗ്സ് ആന്റ് ഫുഡ് കണ്ട്രോള്  തമ്മിലുള്ളതും ഔഷധ ഉല്പ്പന്നങ്ങള്, ഔഷധ വസ്തുക്കള്, ജൈവ ഉല്പ്പന്നങ്ങള്, സൗന്ദര്യവര്ദ്ധന നിയന്ത്രണ പ്രവര്ത്തനം എന്നീ മേഖലകളിലെ സഹകരണത്തിന് ഉദ്ദേശിച്ചുള്ളതുമായ ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. ജക്കാര്ത്തയില് വച്ച് 2018 മേയ് 29നാണ് ധാരണാപത്രം ഒപ്പിട്ടത്.
രണ്ടു രാജ്യങ്ങളുടെയും നിയന്ത്രണാവശ്യങ്ങള് മനസിലാക്കുന്നതിനും അതിലൂടെ ഇരു രാജ്യങ്ങള്ക്കും നേട്ടമുണ്ടാക്കുന്നതിനുമുള്ള മികച്ച അറിവ് ഈ ധാരണാപത്രത്തിലൂടെ ഉണ്ടാകുമെന്നാണ് പ്രതീക്ഷിക്കുന്നത്. ഇന്ത്യയുടെ ഔഷധകയറ്റുമതിക്കും ഇത് സൗകര്യമൊരുക്കും.
സമത്വം, പാരസ്പര്യം, ഇരു വിഭാഗത്തിനും നേട്ടം എന്നിവയുടെ അടിസ്ഥാനത്തില് ഔഷധ ഉല്പ്പന്നങ്ങളുമായി ബന്ധപ്പെട്ട കാര്യങ്ങളിലെ അറിവുകളും സഹകരണവും കൈമാറുന്നതിന് അനുഗുണമാകുന്ന തരത്തിലുള്ള ഒരു ചട്ടക്കൂട് ഇതിലൂടെയുണ്ടാകും. അതോടൊപ്പം രണ്ടു രാജ്യങ്ങളിലെയൂം നിയന്ത്രണ അതോറിറ്റികള്ക്കു പരസ്പരം മനസ്സിലാക്കാനും ഇതു സഹായിക്കും.
പശ്ചാത്തലം
ആരോഗ്യസേവന ഡയറക്ടര് ജനറല് ഓഫീസിന്റെ കീഴിലുള്ള ഓഫീസാണ് സി.ഡി.എസ്.സി.ഒ. ഇത് ആരോഗ്യ കുടുംബക്ഷേമ വകുപ്പുമായി സംയോജിപ്പിച്ചിട്ടുള്ള ഓഫീസും മരുന്നുകള്, വൈദ്യോപകരണങ്ങള്, സൗന്ദര്യവര്ധകവസ്തുക്കള് എന്നിവയുടെ ദേശീയ നിയന്ത്രണ അതോറിറ്റിയുമാണ്. ബി.പി.ഒ.എം ഇന്തോനേഷ്യയില് ഈ ഉല്പ്പന്നങ്ങളെ നിയന്ത്രിക്കുന്നു. ഇന്ത്യാ ഗവണ്മെന്റിന്റെ 1961ലെ നിയമത്തിലെ 12-ാം ചട്ടപ്രകാരം  സി.ഡി.എസ്.സി.ഒഉം ബി.പി.ഒ.എംയും തമ്മില് ധാരണാപത്രം ഒപ്പുവയ്ക്കുന്നതിന് ബഹുമാനപ്പെട്ട പ്രധാനമന്ത്രിയുടെ അനുമതി ലഭിച്ചിട്ടുണ്ട്.
പ്രധാനമന്ത്രിയുടെ ഓഫീസ്
ഗുജറാത്ത് മുൻ ധനമന്ത്രി പ്രതാപ്ഭായ് ഷായുടെ നിര്യാണത്തിൽ പ്രധാനമന്ത്രി അനുശോചിച്ചു
ഗുജറാത്ത് മുൻ ധനമന്ത്രി ശ്രീ. പ്രതാപ് ഭായ് ഷായുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
പൊതുജീവിതം, പത്രപ്രവർത്തനം എന്നീ മേഖലകളിൽ ശ്രീ. ഷാ നൽകിയ സംഭാവനകളെ ഒരു ട്വീറ്റിൽ പ്രധാനമന്ത്രി അനുസ്മരിച്ചു . അദ്ദേഹത്തിന്റെ ആത്മാവിന്റെ നിത്യശാന്തിയ്ക്കായി പ്രാർത്ഥിക്കുകയും ചെയ്തു. ദുഖാർത്ഥരായ കുടുംബത്തെ ശ്രീ മോദി അനുശോചനം അറിയിച്ചു.
(
പ്രധാനമന്ത്രിയുടെ ഓഫീസ്
അശുറ ദിനത്തില് ഇമാം ഹുസൈന്റെ  രക്തസാക്ഷിത്വത്തെ പ്രധാനമന്ത്രി സ്മരിച്ചു
അശുറ ദിനത്തില് പ്രധാനമന്ത്രി ശ്രീ നരേന്ദ്രമോദി ഇമാം ഹുസൈന്റെ  ത്യാഗം പ്രധാനമന്ത്രി അനുസ്മരിച്ചു.
''നമ്മള് ഇമാം ഹുസൈന്റെ  ത്യാഗം ഓര്ക്കണം. അദ്ദേഹത്തിനെ സംബന്ധിച്ച് സത്യത്തിനേയും മൂല്യങ്ങളെക്കാളും പ്രധാനമായി ഒന്നുമുണ്ടായിരുന്നില്ല. സമത്വത്തിനും ഒപ്പം നീതിബോധത്തിനും അദ്ദേഹം നല്കിയ ഊന്നല് ശ്രദ്ധേയവും നിരവധി പേര്ക്ക് കരുത്ത് പകര്ന്നതുമാണ്.'' ഒരു ട്വീറ്റില് പ്രധാനമന്ത്രി പറഞ്ഞു.
(
പ്രധാനമന്ത്രിയുടെ ഓഫീസ്
ബുറേവി ചുഴലിക്കാറ്റുമായി ബന്ധപ്പെട്ട് നിലവിലുള്ള സ്ഥിതിഗതികളെക്കുറിച്ച് പ്രധാനമന്ത്രി തമിഴ്നാട് മുഖ്യമന്ത്രിയുമായി ആശയവിനിമയം നടത്തി
ബുറേവി ചുഴലിക്കാറ്റുമായി ബന്ധപ്പെട്ടുള്ള നിലവിലെ സ്ഥിതിഗതികളെക്കുറിച്ച് തമിഴ്നാട് മുഖ്യമന്ത്രി തിരു എടപ്പാടി കെ. പഴനിസ്വാമിയുമായി പ്രധാനമന്ത്രി ശ്രീ നരേന്ദ്രമോദി ആശയവിനിമയം നടത്തി.
'' തമിഴ്നാട് മുഖ്യമന്ത്രി തിരു എടപ്പാടി കെ. പഴനിസ്വാമി ജിയുമായി ടെലഫോണില് സംസാരിച്ചു. ബുറേവി ചുഴലിക്കാറ്റുമൂലം സംസ്ഥാനത്തിന്റെ ചില ഭാഗങ്ങളിലെ നിലവിലെ സ്ഥിതിഗതികളെക്കുറിച്ച് ഞങ്ങള് ചര്ച്ചചെയ്തു. തമിഴ്നാടിന് കഴിയുന്ന എല്ലാ സഹായവും കേന്ദ്രം ലഭ്യമാക്കും. ബാധിക്കപ്പെട്ട മേഖലകളില് താമസിക്കുന്നവരുടെ സുരക്ഷിതത്വത്തിനും ക്ഷേമത്തിനുമായി പ്രാര്ത്ഥിക്കുന്നു'' ഒരു ട്വീറ്റില് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
കേദാര്നാഥ് ധാമിലെ വികസനപ്രവര്ത്തനങ്ങള് പ്രധാനമന്ത്രി അവലോകനം ചെയ്തു
കേദാര്നാഥ് ധാമില് ഇപ്പോള് നടന്നുകൊണ്ടിരിക്കുന്ന വികസനപ്രവര്ത്തനങ്ങള് പ്രധാനമന്ത്രി ശ്രീ നരേന്ദ്ര മോദി ഇന്ന് അവലോകനം ചെയ്തു. കൂടുതല് തീര്ത്ഥാടകരുടെയും വിനോദസഞ്ചാരികളുടേയും സന്ദര്ശനത്തിന് സഹായിക്കുന്നതിന് കേദാര്നാഥിലെ പശ്ചാത്തലസൗകര്യങ്ങള് വര്ദ്ധിപ്പിക്കുന്നതുൾപ്പെടെയുള്ള കാര്യങ്ങളാണ് ഇന്ന് അവലോകനം ചെയ്തത്.
തീര്ത്ഥാടകസൗഹൃദവും പരിസ്ഥിതി സൗഹൃദവുമായ സൗകര്യങ്ങള് സൃഷ്ടിക്കേണ്ടതിന്റെ ആവശ്യകതയ്ക്ക് പ്രധാനമന്ത്രി ഊന്നല് നല്കി. കേദാര്നാഥും ചുറ്റുപാടുമുള്ള പ്രദേശങ്ങള് കൂടുതല് വികസിപ്പിക്കുന്നതിന്റെ ഭാഗമായി നടക്കുന്ന പ്രവര്ത്തനങ്ങള്ക്ക് അത്യന്താധുനിക സാങ്കേതികവിദ്യകള് ഉപയോഗിക്കാന് അദ്ദേഹം ആഹ്വാനം ചെയ്തു.
പ്രധാനമന്ത്രിയുടെ ഓഫീസ്
സെക്കന്തരാബാദ് - വിശാഖപട്ടണം വന്ദേ ഭാരത് എക്സ്പ്രസ് ജനുവരി 15ന് പ്രധാനമന്ത്രി ഫ്ലാഗ് ഓഫ് ചെയ്യും
സെക്കന്തരാബാദിനെ വിശാഖപട്ടണവുമായി ബന്ധിപ്പിക്കുന്ന വന്ദേ ഭാരത് എക്സ്പ്രസ് ട്രെയിൻ പ്രധാനമന്ത്രി ശ്രീ നരേന്ദ്ര മോദി ജനുവരി 15ന് രാവിലെ 10:30ന് വീഡിയോ കോൺഫറൻസിങ് വഴി ഫ്ലാഗ് ഓഫ് ചെയ്യും.
ഇന്ത്യൻ റെയിൽവേ അവതരിപ്പിക്കുന്ന എട്ടാമത്തെ വന്ദേ ഭാരത് എക്സ്പ്രസായിരിക്കും ഈ ട്രെയിൻ, തെലങ്കാനയെയും ആന്ധ്രാപ്രദേശിനെയും ബന്ധിപ്പിക്കുന്ന ആദ്യത്തെ വന്ദേ ഭാരത് ട്രെയിനാണിത്, ഏകദേശം 700 കിലോമീറ്റർ ദൂരം സഞ്ചരിക്കും. ഈ ട്രെയിനിന് ആന്ധ്രാപ്രദേശിലെ വിശാഖപട്ടണം, രാജമുണ്ട്രി, വിജയവാഡ എന്നീ സ്റ്റേഷനുകളിലും തെലങ്കാനയിലെ ഖമ്മം, വാറംഗൽ, സെക്കന്തരാബാദ് സ്റ്റേഷനുകളിലും സ്റ്റോപ്പുണ്ടാകും.
തദ്ദേശീയമായി രൂപകൽപ്പന ചെയ്ത വന്ദേ ഭാരത് എക്സ്പ്രസിൽ അത്യാധുനിക യാത്രാ സൗകര്യങ്ങൾ സജ്ജീകരിച്ചിട്ടുണ്ട് . ഇത് റെയിൽ യാത്രികർക്ക് വേഗതയേറിയതും സുഖപ്രദവും സൗകര്യപ്രദവുമായ യാത്രാനുഭവം പ്രദാനം ചെയ്യും.
--ND--
(